Guillermus, Dei gratia Autissiod. episcopus, omnibus presentes litteras inspecturis, in Domino salutem. Noverint universi quod Iterius de Arthe, miles, in nostra presentia constitutus concessit et donavit canonicis Beatæ-Mariæ de Thouciaco, in perpetuam elemosinam, terram, homines et quicquid habebat apud Vacy, in parochia de Tangiaco. Ipsi autem canonici prædicti militis bonam voluntatem et devotionem actendentes, concesserunt, singulis diebus missam celebrari in altari constructo in ecclesia Beati-Petri de Thociaco, pro ipso Itherio milite et uxore sua Adelina, et perpetuo... milite, et pro cunctis antecessoribus et successoribus eorumdem et pro cunctis fidelibus defunctis. Si autem tanta supervenerit solemnitas quod non debeat missa pro defunctis celebrari, celebrabitur de Spiritu-Sancto. Hanc autem donationem a predicto Itherio, milite, factam, laudavit coram nobis Herveus de Villeta, miles, et concessit. Nos, autem, ad petitionem militis supradicti Itherii, videlicet, presentes litteras fecimus adnotari et sigilli nostri munimine roborari. Actum, anno Gratiæ Mº CCº XIXº, mense septembri.